gentaiscool/nusaparagraph_emot huggingface dataset:
Ngapo banyak nian uwong yang dak biso bekreasi dewek di Instagram. Kebanyakan akun akun di Instagram tuh kontennyo hasil ngejiplak atau ngerepost postingan wong lain. Dak biso apo bikin konten dewek, mikir dewek, jangan seenaknyo makek komten wong laen. Tau dak sih amen niru mak itu biso ngerugike wong lain. Dan plagiat itu prilaku yang biso dipidana. Wong yang biasonyo punyo kreasi itu biasonyo hasil kreativitasnyo punyo yang namonyo hak cipta, jadi amen ado uwong yang ngaku ngaku biso bae dipidano penjaro. Jadi janganlah gampang nian ngaku ngaku yang punyo konten amen ternyato bukan. Amen aku ketemu wong yang plagiatke karyo aku biso kupenjaroke jugo. kareno bukan perkaro mudah untuk bikin sikok komten itu, penuh perjuangan dan kreatipitas. Dak boleh seenaknyo diaku akui mak itu.

Emotion: angry
Dampak yang ditimbulkan akibat dari kejadian bullying dimaso anak anak punyo dampak negatip buat si korban maupun pembullynyo. Kejadian bullying disekolah atau diamnopun yang tejadi ke anak anak biso menimbulke trauma bekepanjangan sampe mungkin anak tumbuh dewaso. Apolagi wong tuo dak tah dengan depresi anaknyo, mako anak bakal nyimpen memory yang menakutke saat mereka dewaso kagek. Nah mako dari itu buat paro wong tuo ayo kito lebih peduli samo pergaulan anak abak kito. Jangan lengah, anak kito harus tumbuh dengan jiwo dan raho yang sehat. Ini penting untuk ngebentuk karakter anak dimaso mendatang. Anak yang sehat jasmani dna rohaninyo inshallah biso tumbuh jadi anak yang sholeh dan sukses dunio akherat.

Emotion: fear
Buat budak budak SMA yang baru lulus sekolah, pastilah punyo cito-cito untuk neruske sekolah ke tempat kuliah. Nah buat budak-budak ini yang sudah keterimo di perguruan tinggi tertentu pastilah meraso senang apolagi kampusnyo itu kampus yang jadi impian mereka. Sebagai wong yang pernah punyo pengalaman keterimo di kampus impian, menurut aku raso bangga dan percayo diri kito biso nambah amen kito keterimo di kampus impian kito. Bukan cumak meraso seneng bae, tapi jugo ado perasaan terharu, bangga dan pastinyo dka sabar nak cepet cepet jadi budak kuliahan. Biasonyo lah mikirke baju apo bae yang nak dipake dikampus kageknyo, Trus amne budak yang cewek pasti aenneg kenro dikampus dak dikasih aturan tentang pakaian smao makeup. Jadi buat budak cewek biasonyo lah pengen nian bedandan ke kampus. Amen budak lanang biasonyo nyari target cewek baru amen dikampus baru kagek. Mak itulah raso daksabaran pengen kuliah amen lag keterimo di kampus impian. 

Emotion: happy
Aku anak terakhir dari 4 besodaro, Kakak samo ayuk aku lah sudah kuliah dikampus Negeri galo. Peraturan dirumah aku, amen idak dapet kampus Negeri bakal dka dikasih boleh buat kuliah. Makonyo kaka smao ayuk aku kuliah di Negeri galo. Nah kemaren pas giliran aku melok seleksi buat kuliah di kampus negeri, tapi ternyato aku idak biso lolos seleksi. Sedih nian rasonyo ngebyangke setahun ini luntang lantung dirumah bae. Kareno wong tuo aku memang dak katek dana untuk ngulajke aku di swasta. Jadi yosudah behari hari ini aku cumak sedih bae, nangis di dalam kamar lah duo hari. Semoga bae taun depan aku lolos yaAllah.

Emotion: sad
Aku punyo raso takut amen lagi nyeberang laut dengan kapal peri. Dulubaku tinggal duar pulau jawo, tapi kampung bapak smao ammaku ado dijawo. Jadi dari kecik aku sellau balke kampung naek kapal peri untuk ke pulau jawo. Dari kecik aku memnag lah daks eneng naek kapal peri, aku ngeraso takut tenggelem. Apolagi aku dak biso berenang, jadi setiap ps naik kapal aku takut nian amen tibo tibo kapalnyo karam dan tenggelam. Saking takutnyo aku biso duduk bejam jam di kursi penumpang sambil pegangan kursi didepan aku. Aku biasonyo nyari tempat duduk yang deket samo pelampung. Biaosnyo uwong amen baik kapal sellau nikmati pemandnagan diluar, beda samo aku yang dak berani keluar dari dalam ruangan penumpang. 

Emotion: fear
Setiap manusio di dunia psti punyo kenangan hidup dari mulai dio laher sampe dio tumbuh jadi uwong dewaso. Kenangan uwong pulo bermacem macem, ado kenangan bahagi, kenangan sedih, kenangan buruk yang ternyato segalonyo itu berimbas samo kesehatan mental tiap uwong. Dari beberapo seminar tentang kesehatan mental yang aku meloki, aku setuju samonpernyataan pakar psikologi UNAIR ibu Tri Kurniati Ambarini, M.Psi., Dio ngejelaske amen uwong uwong yang punyo trauma semaso kecik dulu bakal sering ngalemi flashback pecak kejadian buruknyo beraso teulang lagi smao penderito lewat mimpinyo, lewat halusinasinyo. Sehingga mereka yang punyo trauma kejadian buruk dimaso kecik biasonyo punyo raso cemas yang berlebihan, teganng yang akhernyo ngaganngu kehidupan sosial mereka. 

Emotion: sad
Ngelakuke tindakan operasi untuk budka budka kecik yang keno amandel memang harus dipertimbankan apolagi budak yang umurnyo dibawah tigo tahun. Tindakan operasi ini biso bae punyo resiko komplikasi walaupun dak banyak tejadi. Menurut aku kito sebagai wong tuo memnag perlu pertimbangan yang amtang amen nak setuju dnegan tindakan operasi untuk pengangkatan amand dianak kito. Selain pasti menakutkan buat anak anak, raso sakit setelah operasi jugo harus dipikirke untuk kenyamanan anak kito. Kerno sebenernyo radang amandel di anak anak kito biso sembuh dewek tanpo operasi. Penanganan penyakit ini biso dilakuke dirumah, memang butuh waktu untuk penyembuhan tapi lebih baik dialakuke dirumah daeipado harus lewat caro operasi pengangkatan amandel.

Emotion: fear
Ngejingok munthan yang dibuang ditempat tempat fasilitas umum mecak jalan trotoar, halte bus, taman, terminal bus bahkan dijalan jalan umum memang ngebuat banyak uwong meraso jijik dan idak nyaman. Selaen itu jugo, muntahan yang dibuang sembarangan jugo biso nimbulke masalah kesehatan buat manusio kerno munthana banyak mengandung virus, bakteri yang biso nyebarke penyakit. Oleh kerno itu kito sebagai wargo yang baik dan bertanggung jawab, janganlah galak muntah dsiembarang tempat apolagi difasilitas umum. Seharusnyo kito biso ngebuang munthan ditempat tempat yang benar mecak ditoilet atau tempat sampah. Dengan mak itu kito biso ngejago kebersihan dan kenyamanan pengguno fasilitas umum besamo. Ayo mari jago kebersihan lingkungan kito sebagai bentuk tanggung jawab kito jugo terhadap lingkungan.

Emotion: disgusted
Kemaren aku beli mobil hasil nabung saham di Bibit Indonesia. Bibit itu salah sikok aplikasi keuangan reksadana yang memperjual belike saham, obligasi samo pasar uang. Gampang nabung di bibit, tinggal donlot bae aplikasinyo di hp kalian, trus tu ngisi biodata, verifikais makek KTP yang masih berlaku trus nungguke hasil verifikasinyo. Amen lah selesai verifikasi artinyo km sudah biso mulai transaksi di BIBIT. Transaksinyo jugo gampang sih mulai dari 100.000 jugo biso, cuma memang kito harus pilih nak buka reksadana pasar uang, reksadana obligasi atau reksadana saham. Harus sedikit paham lah tentang itu. Amen aku kemaren milih nabung di reksadana saham pas nian dpt return besak selamo duo tahun. Jadi kubelike mobil bae duit hasil nabung di BIBIT.

Emotion: happy
Toilet merupoke hal paling penting yang harus diperhatike dalam pembangunan fasilitas umum. Toilet ditempat umum kebanyakan memang tebengkalai dan kotor. Bahkan pernah aku nemuke toilet yang samo sekali dak ngatek banyunyo, bahkan bekas belas kotoran manusio masih tejingok ngambang di klosetnyo. Dinding jugo banyak bercak kotoran dan lembab, ditambah baunyo yang memang dak sedap samo sekali. Nah kondisi toilet yang mecak ini yang bikin uwong jinik dan males but make toilet umum. Padahal amen ditmepat umum harus nian ado toilet, bayangke bae amen ditempat umum toiletnyo kotor mak itu. Pasti banyak uwong jijik dan akhernyo dak jadi make toilet yang akhernyo biso bae jadi pipis sembarangan diluar toilet. Hal ini biso nyebabke masalah kesehatan buat lingkungan sekitarnyo. Kerno kotoran yang dihasilke manusio banyaknmengandung virus, bakteri yang dak baek buat kesehatan tubuh kito.

Emotion: disgusted
Kesha Ratuliu yang merupoke artis samo influencer ngungkapke amen dio ternyato lagi hamil anak keduo. Walaupun idak terencano, dan ini merupoke kehamilan kareno kebobolan tali Kesha tetep besyukur sudah di Amanahi samo Allah SWT untuk hamil lagi. " Allhamdulillah, aku tadinyo sempet kaget pas tau hamil, kerno kan anak aku yang pertamonamsih kecik" uji kesha ke wartawan. Sedikit becerito tentang kehamilan keduonyo ini, dio ngaku dak banyak bedo samo kehamilan pertamonyo. dio ngaku paling lebih capek bae di kehamilan keduonyo kerno dio sambil ngurus anak. Trus jugo di kehamilan keduonyo ini pertamo kalinyo dik ngerasoke ngidam, padahal pas hamil pertamo kali dak pernah ngidam. Tapi dio ngidam idak ngerpeotke uwong lian, dio cari cari dewek untuk makanan yang dio pengen kareno dio dak galak ngeribetke uwong. 

Emotion: surprise
Kejutan biasonyo memang nimbulke perasaan kaget. Contohnyo amen kito dikasih kejutan ulang tahun, biasonyo kito meraso kaget dan bingung. Nah menurut beberapo pendapat raso kaget yang kito alami memang ternyato diperluke samo tubuh kito. Kareno ado bebeberaponmanfaat yang biso kito dapet dari raso kaget. Sebenrnyo perasaan kaget biaonjaid positip ataupun biso jadi perasaan negatip. Nah biasonyo amen dikasih kejutan ulang tahun rato rato raso kaget yang dirasoke lebih bikin dampak positip di badan kito. Contohnyo bae amen kito dikagetke samo akdo ulang tahun yanag ternyato memang kito pengenkan makonapsti nimbulke perasaan bahagia yang bagis buat tubuh kito untuk ngilangke stres.

Emotion: surprise
Kehamilan merupoke momen yang paling ditunggu tunggu samo pasangan yang lah sah resmi jadi pasangan laki bini. Tapi ado jugo beberapo uwong yang menunda kehamilan dengan alasan biar biso ngerasoke becewekan halal dulu atau kareno baru ngelaherke anak pertamo. Biasonyo mereka memang sengajo nunda dalam jangko waktu setahun duo tahun setelah menikah, atau menunda karneo umur anak pertamo yang masih terllau kecik.Tapi namonyo rejeki hamil biso didapet siapo bae, walaupun kito berencano buat nunda punyo anak dulu, tapi kehendak tuhan dak katek yang biso ngelawan. Mak itu lah yang tejadi samo Kesha Ratuliu yang kaget kareno ternyato dio lagi hamil, padahal anak pertamonyo masih kecik. Walaulpun idak direncanoke dan sedikit bikin kaget tapi dio tetep besyukur samo Allah SWT kareno sudah dikasihke kepercayoan buat hamil.

Emotion: surprise
Pengalaman menjijikan yang pernah aku alami tuh pas dulu aku pernah melok kaka kosan aku clubbing di salah sikok diskotik terkenal di jakarta selatan. Disano memnag tempatnyonwong banyak mabuk, apolagi amen kito balek lah nak mendekat subuh banyak nian wong teler kerno mabuk alkohol. Bahkan ado yang nyampek dka kuat bejalan harus dibopong-bopong. Nah aku samo kawan kosan yang laen temasuk yang cupu, jadi kami idak minum samo sekali. Pas kami nak balek di lift ado betino lah mabok nian, sampe bajunyo compang camping. Memamg aku nih agak julid wongnyo, jadi kurasanilah wong ini dalam atiki. Pas lagi kubatin, doo tibo tibo oleng ke aku trus muntahke isi perutnyo ke arah aku. Ay dahlah sial nian nasib aku, mano dak bawa baju ganti pulo aku. Akhernyo cuma kubersihke di toilet bae. Tapi baunyo dak ilang ilang, selamo perjalanan balek aku pening kerno nyium bau mintahan tadi pengen muntah pulo. Dem itu pengalman menjijikan aku selamo ini. 

Emotion: disgusted
Makmano caronyo kamu  ngerayoke hari ulang tahun? Kalo aku kebetulan memang dikeluargo dak biaso ngerayoke hari ulang tahun, paling pas hari ulang tahun aku dikasih ceramah bae samo wong tuo aku tentang makmano seharusnyo kito besikap dengan umur kito yang nambah dewasa. Tapi beda samo kance kance aku disekolah, mereka ngasih aku prank dihari ulang tahun aku. Walaupun memang dibuat kesel samo pranknyo, tapi aku jugk ngeraso seneng kareno mereka ingat hari ulang tahun aku. Memang dak begitu special tapi kareno aku dak pernah tah rasonyo ngerayoke mak itu, jadi memang agak dak biso dilupoke sih. Bakal aku inget terus nyampe aku beranjak tuo agek.

Emotion: surprise
Kanker masih jadi penyakit yang paleng ditakuti samo masyarakat. Bukan cumo raso nyeri yang dirasoke , tapi tekanan mental biasonyo dirasoke oleh uwong yang saket kanker setelah didiagnosa samo dokter. Belom lagi tahap pengobatan yang mesti dijalani uwong yang keno kanker mecak kemoterapi, radioterapi, dan operasi. Jadinyo dukungan keluargo samo uwong tedeket laennyo memanglah dibutuhke. pas diponis kanker, uwong yang saket kanker pastilah ngeraso kaget nian nyampek syok dan bakal nyangkal dak percayo amen dio saket kanker. Kaget samo diagnosa dan ado upayo dak ngakui. pas lagi syok, pasien dak biso bepeker jernih, mentok, saro nak besosialisasi, dan ngeraso bingung.

Emotion: surprise
Menurut aku toiler yang jorok yang biasonyo ado di tempat umum merupoke masalah serius buat pemerintah kito dalam menyedioke fasilitas umum. Bayangke bae amen kamu lagi ado di tempat umum dan tibo tibo kebelet nak meseng atau kencing, tapi toilet disitu jorok dan menjijikan. Pasti kamu ngeraso jijik dan dak nyaman, selain itu jugo bingung amen nak nahan kencing samo mising jugo susah. Nah ketidaknayaman kito ini seharusnya dak tejadi amen toiletnyo bersih, pasti kito dak usah meraso jijik. Sayanganyondi Indonesia ininamsih banyak toilet yang jorok, yang bikin pengguno fasilitas umum jijik buat make toilet umum. Nah disinilah peranan pemerintah harus jalan menurut aku. Pemerintah sudha sewajarnyo ntedioke fasilitas umum dengan toilet yang beraih, itu hak kito sebagai wargo negaro kerno kito sudah bayar pajak setiap bulannyo. 

Emotion: disgusted
Peselingkuhan memang mecak lah jadi hal biaso dimasyarakat kito. Banyak sekarang kasus kasus perselingkuhan yanh viral di media sosial. Rato rato memang lanang yang beselingkuh samo pelakor ( perebut laki uwong ). Nah dari video video yang beredar memang kebanyakan bini yang diselingkuhi itu rato rato marah besak ke pelakornyo. Ado yang dijambak rambutnyo, ditarek tarek badannyo, digebuki, bahkan ado yang disiram aer keras. Nah reaksi marah mak itu memang wajar bae buat betino amen kito dikhianati. Siapo sih yang dak marah amen lakinyo selingkuh samo wong lain. Pastilah setiap betino mano bae pasti punyo reaksi yang samo amen meegoki lakiknyo beselingkuh samo betino laen.

Emotion: angry
Pwrnah suatu malam aku lagi nyanyak nyenyaknyo tedok dewekan dikamar. Sebenernyo aku lah biaos tedok dewekan dengan kondisi lampu mati. Tapi amlem itu aku tebangin gegaro ngedenger bunyi bunyi aneh dari pojok pintu kamar aku. Aku yang amsih setengah sadsr setengah idak cubo berani turun dari tempat tedok aku untuk njingok keluar kamar. Tapi belom aku turun dari tempat tedok tibo tibo aku njingok bayangan dipintu kamar aku mecak lagi nembus masuk ke kamar aku. Aku kaget jugo takut, kerno perasaan aku pintu itu ketutup. aku semakin takut dna dak biso begerak pas banyangan itu maju kearah aku. Aku dak biso begerak dna jantung aku bedegup kenceng nian saking takutnyo. 

Emotion: fear
Kegagalan itu cobaan paling berat memang untuk dilalui sebelum kito sukses. Banyak uwong yang sukses yang sekarang kito tau tapi dio melewati banyak nian kegagalan. Mecak cerito Kolonel senders yang punyo KFC. Percayo apo idak amen Colonel Senders ini terkenal samo KFC nyo dan meraih sukses waktu umur dio 65 tahun. Ceritonyo dulu dio pensiunan tentara, watu itu di amerika dio dapet tunjangan pensiun yang kecik nian. Tapi dio idak meraso kecik ati atau marah. Dio nyoba usaha buat resep ayam goreng trus dio tawarke ke retoran restoran beharap agek biso ngasilke duit. Tapi nyatonyo dio ditolak samo 1009 restoran. Amen dipikir pikir pasti sedih nian itu. bayangke bae dio gagal 1009 kali. 

Emotion: sad
Setelah gagal beberapo kali dalem ngejalani hubungan, sempet kepikir untuk idak nikah bae. Kareno mecak lah capek ngulang ngulang maso pendekatan. Tapi tuhan punyo rencano lain, disaat aku ikhlas amen aku harus idup jomblo selamonyo, Allah SWT malah nemuke aku samo calon laki aku yang sekarang. Kadang memnag kito dka tau jalannyo takdir idup. Calon laki aku ini asalnyo dari maroko jauh nian, pantes bae aku betungguan lamo nungguke jodoh. Dan aku idak nyangko amen dio seserius itu samo aku, dan jadi lanang yang berani ngajak aku ke pernikahan. Hari ini kami bakalan disatuke dalam ikatan pernikahan, Mokasih tuhan udah aksih kesempatan untuk aku ketemu jodohku. Semoga bae ini jodoh aku seumur hidup sehidup semati. Amin ya rabbalalamin

Emotion: happy
Memang sih amen kito diomongi bau samo uwong rasonyo maluan nian. Tapi jangan mudah tesinggung dulu. Kerno sebenrnyo biso jadi memang bau badan kito ngeganggu nian wong laik. Dari pado mikirke malu lebih baik mikirke makmano biar kito dak bau badan lagi. Kerno sebenernyo ngejago kebersihan badan kito sebenrnyo bagus buat kesehatan kito jugo dan dak mungkin jadi punyo bau badan. Fokus untuk merubah diri jadi uwong yang lebih bersih, kerno amen cumak meraso malu bae tapi dak ngambek tindakan apo apo. Yo kageknuo bakal nerimo komenan yang samo dari wong yang laennyo. Jadi amen ado wong yang berani ngomong ke kito langsung bukan bemaksud dio nak ngatoi kito. Tapi cubolah ambek positipnyo bae, jadike pembelajaran buat kedepannyo. Jadilah wong yang lebih bersih kerno manfaat ngejago kebersihan tuh baik buat kesehatan kito dewek.

Emotion: shame
Hasil tes ujian praktek ketrampilan sebagai calon Mahasiswa di SeninMusik Universitas Negeri Jakarta keluar hari ini. Aku agak males pegi waktu itu, tapi akwan yang aku temui pas ujian yang samo smao ngambek jurusna seni nelpon aku. Dio ngajaki bareng ke kampus untuk jingok hasilnyo. Akhernyo aku pegi tapi dak pulo semangat nian kareno mecaknyo hasilnyo dak sesuai harapan aku. Seinget aku waktu tes itu aku ditanyo alat musik apo yang biso aku maenke? aku jawab dak katek, aku cumak biso nyanyi bae. Jadi dak beska harapan aku diterimo. Aku naek metromini ke kampus turun di pintu depan UNJ. Aku nelponi kawan aku kareno kami janjian di halte kampus, ternyato kawan aku lah di kampus jurusan musim trus nelpon aku. Kato dio aku samo dio lolos ujian. Aku kaget nian nyampe telemes didepan halte, merinding antaro percayo dak percayo. Akhernyo aku lari ke kampus jurusna but amstike dewek, ternyato bener ado namo aku diterimo ajdi mahasiswa taun ini. 

Emotion: happy
Sebagai umat Islam kito percayo amen segalo kehidupan kito didunio ini harus bakal kito pertanggungbajwabke saat kito meninggal dan saat kito berado di akherat kagek. Nah sebagai manusio biaso kito jugo dka mungkin tebebas dari yang namonyo duso. Kerno setiap manusio memnag sudha ditakdirke punyo duso kerno kito punyo yang namonyo hawo nafsu. Idak mudah untuk ngontrol hawk nafsu kito, nah hawo nafsu kito inilah yang ngebuat kito jatuh ke perbuatan yang akhernyo ngebuat kito jadi beduso. Sudah selantesnyolah kito takut untuk ngelakuke disonkerno dalam agama islam kito percayo amen Allah SWT punyo sifat maho melihat apo yang kito perbuat. Jadi dak mungkin kito bakal lepas dari duso duao kito. Ayo kito tingkatke keimanan kito samo Allah SWT. 

Emotion: fear
Dulu kan aku tinggal dikosan, nah kebetulan kosna aku ni memnag dak punyo kamar mandi di dalam tapi diluar galo. Kamar mandi di kodna aku tu cuma disekat bae tapi atapnyo nyatu. Ado duo kamar mandi besebelahan. Pernah aku kebelet meseng, akhernyo aku meseng. Aku dak tau amen disebelah aku tuh ado wong yang lagi mandi. Tibo tibo dio ngomong besak nian " woy sapo disebelah? meseng yo? Bau nian woy!". Astaga malu nian aku rasonyo, tapi makmano lagi aku lah kebelet nian. Aku cuma diem bae sambil ngelanjutke meseng. Pas aku selesai, trus buka pintu kamar mandi ternyato kawna aku yang mandi disamping tadi lah tegak didepan pintu. Kaget nian aku, trus dio ketawo " kau ternyato yang meseng!! ". Maluan nian aku rasonyo, mano dio kawan sekelas aku pulo.

Emotion: shame
Ini cerito lucu daei kawan aku, Jadi dulu pas kuliah aku punyo kawan kosan. Kami sejurusan tapi idak sekamar. Dio sekamar samo uwong yang memang agak agak psikopat alias aneh. Pernah tuh suatu hari, kawna aku ni balek dari kampus dengan cerio. Kebetulan aku lagi duduk nonton tipi diruang tengah. Tibo tibo aku njingok ke arah pantag kawna aku ni, perasaan aku celanonyo tebok. Tapi kerno aku ni agak rabun jadinyo aku mikir mungkin salah jingok. Tapi aps sakin deket makin jelas amen celanonyo memnag tebok. Kawan aku kaget dan langsung ngecek celanonyo, ternyato memnag tebok nian. Dio malu kerno katonyo seharian dari pagi sampe sore dio make celano itu dikampus. Dan masalahnyo dio dka ngeraso ado bunyi robek dicelanonyo, akhernyo aps kami cek emmang robekanyonagak aneh mecak snegajo di sobek. Kami laju mikir mingkin kawan sekamar dio yang memang sengajo nggunting celano kawan aku itu. 

Emotion: shame
Amen ditanyo apo yang paling paling menyedihke dalem idup ini, setiap uwong pasti punyo jawaban bedo bedo. Tegantung dari caro mereka njingok masalah yang lagi mereko hadepi. Amen ditanyo apo pengalaman yang paling menyedihke versi aku, Menurut aku hal yang paling bikin aku sesih sampe ado raso sakit ati itu waktu aku masih sekolah di SMP dulu. Dulu aku sekolah tapi cumak bapak aku dewek yang ngatek motor pas jaman itu. Jadi aku selalu jalan kaki sekolah balek samo pegi. Kareno sering jalan kaki, aku sering telambat ke sekolah, trus amen aps wkatunyo balek sekokah ado raso sesih di hati aku jingok budak budka laen dijemputi bapaknyo naek motor. Kareno dulu aku masih kecik dna amsih belom ngerti jadi aku sempet marah samo wong tuo aku. Nah amen aku inget itu sekarnag aku sedih nian, kareno bukan maksudnyo bapak aku dak beli motor kareno nak nyikso aku, tapi emang mereka dulu idak mampu nak beli motor. Ibarat kato biso makan bae jadilah nian. 

Emotion: sad
Pernah ngeraso malu kerno diomongi bau badan? Menurut aku jangan gampang tesinggung amen ado uwong yang berani jujur ke kamu amen kamu punyo bau badan. Memang secaro alami kito pasti ngeraso maluan amen ado yang terus terang amen kito punyo bau badan yang mengganggu. Tapi menurut aku mending ado yang ngomong terus ternag mak itu, kerno memang akdnag kito dak biso nyium bau abdna kito dewek. Tapi wong lain yang sudah jujur ke kito sebenernyo biso bikin kito ajdi lebih merhatike diri kito dewek. Kerno menurut aku bau abdan emang ngeganggu wong lain nian. Jadi dengan ado yang berani jujur semoga kito biso jadi lebih ngejago diri kito, dan biso jadi kito dka bau badan lagi. 

Emotion: shame
acaro prank yang sering kito tonton di tipi maupun disosial media sebenrnyo ado yang dak bagus buat jadi contoh budak budak remajo. Mecak prank prank yang ado ditipi, yang bikin kaget uwong yang diprank sbenernyo punyo dampak negatif yang timbul. Contohnyo mungkin bae biso menyebabke serangan jantung buat korban bahkan biso ke kematian. Kasus mak ini bukan dak pernah tejadi, tapi memang sudah pernah ado kasus prank yang berakher ke pembunuhan ataupu kematian entah korbannyo atau pelaku pranknho dewek. Namonyo uwong kaget biasonyo punyo reaksi spontan, nah reaksi spontan ini lah yang bikin wong dak bepikir kareno kaget. Jadi menurut aku ayo kito samo samo ngedidik anak anak kito di rumah untuk idka nyontoh prank prank yang lagi viral akher akher ini. Kareno memnag prank dak baik dan terlalu belebihan amen nak dikategorike bemaen bae.

Emotion: surprise
Akher akher ini pembahasan tentang agama memang sensitip nian, banyak uwong yang mudah tesinggung amen denger tentang pembahasan agama. Bukan Islam samonkristen bae tapi kadang sesamo islam jugo jadi tepecah duo ide pemikiran. Amen meraso tersinggung samo sesamo agama Islam sebenrnyo makmano ajaran islam itu biso kito terapke? dibalik dari siapo yang bener dan siapo yang salah, yang paling tepenting dari hidup bemasyarakat tuh adolah tali silaturahmi antar keluargo, kawan, saudaro. Agama itu harusnyo mempererat tali silaturahmi bukan malah ngejauhke tali silaturahmi sampe bemusuhan sesamo muslim. Itu malah dak mencerminke ajaran agama Islam. Jadi ayo jangan gampang terpropokasi ya buat umat Islam, Islam tuh agama yang damai aman tentram. Amin 

Emotion: angry
Penyanyi Kezia levronka yang sering gagal nyanyike lagunyo dewek di panggung bahkan dibanyak penonton acoro live tipi ngaku amen dio masih sering demma panggung. Menurut aku memang bener demma panggung itu dirasoke siapo bae bahkan penyanyinkelas atas pun masih galak demma panggung. Tapi menurut aku untuk keisha dio bukan cuma demma panggung bae tapi jugo dak nguasoi lagu yang dio bawake. Biso jadi kareno nadonyo ketinggian dan ditambah tekanan dipucuk panggung yang akhernyo bikin dio makin dak biso control nyanyinyo. Menurut aku sebelum kito tampil didepan umum wajib buat kito latihan ngeluarke 100% kemampuan kito. Kalo latihannyo masih belom biso 100% mako kemungkinan pas tampil biso gagal. Kareno faktor tekanan demma panggung tadi, jd lebih baik dio nyari nada yang pas samo suaro dio. Dak usah nyanyi tinggi tinggi amen idak ngeraso nyaman. 

Emotion: fear
Hantu laennyo dari indonesia yang bikin merinding itu ado genderuwo. Dulu pas tinggal di dusun, kami budak budka kecik galak ditakut-takuti amen ado genderuwo. Genderuwo tuh hantu yang badanyo besak, item, banyak bulunyo, punyo taring, rambutnyo panjang dak ke urus. Ujinyo genderuwo senneg tinggal dipohon pohon rimbun, samo pohon bambu. Genderuwo punyo bau khas pulo samo mecak kuntilanak, amen kuntilanak bau melati amen genderuwo ini bau kentang goreng atau biso jugo bau ubi kayu bakar. Genderuwo dipercayo biso nyamar jadi manusio, dio galak ngedatengi rumah betino yang ditinggal begawe samo lakinyo. Genderuwo galak nyamar jadi laki si betino itu cumak nyampe subuh datang. Makonyo banyak kepercayoan didusun dusun amen betino ado yang hamil samo genderuwo kareno genderuwo biso nyamar jadi manusio. 

Emotion: fear
Kalo kito biaso masak apsti lah tebiaos dnegan bau bau makanan. Pernah aku duli belom biaso masak makanan, tapi kerno ngekos aku belajar masak dewek dikosan. Jadi setiap hari aku belanjondi tukang sayur depan komplek perumahan tempay aku ngekos. Nah pernah aku beli cumi cumi, memang baunyo lah anyir nian. Tapi aku idka paham amen bau itu nandoke amen cuminyonlah busuk dak bagus buat dikonsumsi. Tetep kibersihke bae cuminyo trus aku masak. Selesai masak pas nak makan aku baru teraso aneh samo raso cuminyo. Bau amisnyo jugo dka ilang padahal sudah kubumbui smao banyak bumbu dapur. Ternyato ps aku cubo makan rasonyo aneh nian dna kuminthkan. Akuernyo aku tau amen ternuato cumi yang aku amsak itu lah dak seger lagi tapi lah busuk. Nah menurut aku buat kamu yang nak masak makananlaut apstikelah ikan atau cumi atau udang yang nak kamu masak itu seger. Biasonyo bau amisnyo dak begiti menyengat bedo amen dio lah busuk baunyo dka ilang ilang.

Emotion: disgusted
Amen budak kecik lagi ngelakuke kesalahan tekadang wong tuo spontan marahi anaknyo. Tapi tau dak kamu paro wong tuo amen kamu keseringan marahi anak ternyato ado dampak yang biso muncul? Menurut beberapo lakar psikologi anak, Kemarahan wong tuo ternyato biso dapet raksi yang berbeda beda buat tiap anak. Ado beberapo anaka yang punyo mental dak begitu bagus bakal meraso ketakutan dna ini biso jadi trauma untuk dio sampek dio tumbuh besak. Nah menurut beberapo oenelitian anak sudah biso ngenali emosi uwong tuonyo terutamo ibunyo itu dari usio bayi. Menurut penelitian budak kecik dari umur 7 bulana sudah biso ngenali ekspresi mamaknyo amen sedih, marah ataupun bahagi.

Emotion: fear
Tau dak samo Bunda Corla, dio ternyato tinggal sebatang karo di jerman begawe untuk nafkahi ipar smao ponakannyo. Walaupun ado beberapo uwong dak seneng samo Bunda corla kareno gayo dio amen lagil live di instagram dinilai dak sopan, bajunyo dak sopan, caro ngomongnyo jugo dak sopan. Tapi amen menurut aku Bunda corla tuh lagi sedih makonyo dio cubo Live buat ngejibur diri dio dewek, bayangke bae kamu harus tinggal di negeri uwong yang beda budayo, bedo bahaso, makanan jugo beda pasti ado raso sesih mendalam. Ditambah dik tinggal dewekan dak ngatek sanak keluargo untuk bebagi cerito. Jadi menurut aku itu caro dio ngehibur diri dio, jadi birkelah jangan dikomeni terlalu jahat. Lagian yang aku jingok dio jugo uwong yang tulus, baeklah pokoknyo. 

Emotion: sad
Ado kawan aku dio anak terkahir dikeluargonyo, Baru baru ini mamaknyo meninggal kareno sakit, amen Bapaknyo emang pas dio masih kuliah lah meninggal jugo kareno sakit. Nah kakak kakanyo jugo lah punyo keluargo dewek, aku akdnag kasian samo dio. Dio pulo cewek masih jomblo belom ado cowoknyo. Untungnyo dio lah begawe, tapi akdnag dio curhat samo aku kareno ngeraso kesepian. Secaro kawan kawan dio pulo lah berumah tanggo mecak aku dan kawan laennyo. Aku cumak pacak ngasih semangat bae amen dio harus percayo kalo jodoh bakal dateng pas waktu yang tepat. Dio galak ketakutan dewek amen agek nyampek tuo dio harus idup dewekan, kareno dio jugo tinggal diluar negeri jauh dari sanak saudara. 

Emotion: sad
Artis ayu dewi lewat podcast sahabatnyo melani ricardo ngungkapke amen ado beberapo penyesalan dalam hidup dio yang dio rasoke setelah setahun mamaknyo meninggal dunio. Dio neritoke amen dio ngeraso kurang berbakti sebagai anak, dio masih sering marah marah walaupun maksud marahnyo dio tu untuk kesehatan mamanyo. Dio jugo cerito amen dio sedih nian waktu mamaknyo sakit, dio sempet minta maap tapinmenurut dio itu dak cukup dio lakuke. Dan dio jugo menyesal selamo mamanyo sakit mamanyo memang dak biso ngomong jadi cumak ngasih isyarat bae lewat kedipan atau gerakan lain. Disitu ayu dewei nyesel nian akreno dio dak biso ngerti apo yang dimaksud samo mamanyo. Mak itulah cerito ayu dewi ke sahabatnyo, Dak disangko wong yang seceria ayu dewi biso nyimpen kesedihan yang dalem mak itu. 

Emotion: sad
Untuk mengatasi trauma trauma raso berslaah yang bekelanjangan dari uwong yang ngudap ketakutan enosimania perlu dilakuke diagnosa dan beberapo tahap terapi yang dilakuke samo propesional. Perasan bersalah yang terus menggangu kito biso ngebuat kito ajtuh ke raso takut dan cemas. Terapi yang biaso digunoke untuk ngebantu pasien yang ngalami enosimania ini adalah dengan ngelakuke CBT ( cognitive behaviorally therapy ). Dengan terapi itu penderitanyo biso ngelakuke eksplorasi yang berhubungan samo perasaan, pikiran, samo prilaku dio ke ajli terapi psikologi. Itu sedikit inpo tentang epnyakit ensimonia yang perlu kito tau, semoga kito selalu dikasih kesehatan baik fisik maupun kesehatan mental kito galo.

Emotion: fear
Dijaman sosial media ini memang gampang nian untuk jadi terkenal. Punyo banyak lengikut memnag enak, kareno biso ngasilke pundi pundi duit untuk kito dewek. Tapi dka lemaknyo ado abe galakn uwong yang nguntiti kito smapek ketempat tinggal kito. Dan itu ngeganggu privasi kito dewek, bahkan bikin kito jadi takaut. Nah ado langkah langkah untuk wong yang ngalaminraso takut saat dikuntiti samo wong dak dikenal. Hiduplah dengan selalu waspada samo lingkungan sekitar, apolagi kamu tekenal di social media. Amen memang nemuke ado penguntit langsung bae nyari banyuan ke kerabat deket atau teman atau petugas mecak satpam dan laen laen. Jangan peginketempat sepi dewekan, usahake sellau rame rame samo kawan.  

Emotion: fear
Dalam hidup ini jangan takut buat nyoba hal hal baru. Kito dak tau darimano dateng sukses ke kito. Menuurt aku kito harus punyo keberanian buat nyoba hal hal bahkan yang baru kito tau, selagi hal hal tesebut merupoke hal hal yang positip. Takdir tiap uwong sudah ditulis samo sang pencipto idup, tapi tetep bae kito sebagai manusio harus sering berusaha but mencapai mimpi yang kito idam-idamkan. Bahakn setiap uwong yang sukses pasti pernah punyo pengalaman yang menyedihkan sebelum mereka ado dipuncak kesuksesan. Mak itu pulo yang aku rasoke, sebelum aku ado dikesuksean aku memang harus ngelewati banyak rintangan dan jugo pengalamam yang sangat menyedihkan. Tapi menurut aku mak itulah hidup yang seharusnyo. Kito dituntut untuk terus memperjuangke kehidupan kito bahkan meskipun kito sudah ado dtitik sukses menurut kito. Kito harhs tetep berjuang mempertahankan titik nyaman hidup kito bukan?

Emotion: sad
Pernah ngalami meno PHK pastilah bikin sedih dan pening palak. Tekdang alasan yang diterimo juga berbagai macam dan keseringanyo pengumuman PHK diterimo pegawai mendadak. Bukan sedih bae yang dirasoke tapi jugo jadi bingung kerno mikirke makmano harus terus biso hidup tanpo punyo gawean. Banyak perusahaan yang mutus bubungan begawe mak itu bahakn tanpo dikasih tau telebih dahulu, dan tibo tibo karyawannyo di putis hubungan kerjonyo. Nah yang mak ini biso bae bikin si pegawai tadi teserang mentalnyo, jadi bingung dan idak percayo diri. Ditambah lagi di Indonesia ini nemuke gawean baru dak semudah itu. Pastilah pegawai yang di phk jadi lebih emosional dan sedih, banyak alasan yang bikin sedih yaitu misalnyo umur yang sudah tuo, Lapangan gawean yang sedikit, kurang punyo kepacakan dan alasan laennyo. Yang pasti yang namonyo di PHK pasti bikin sedih dan ngeganggu kestabilan emosi si pegawai yang di phk tadi.

Emotion: sad
Aku lah tigo kali melok SNMPTN, duo kali gagal dan sekali ini aku berhasil. Memang idak mudah buat lolos SNMPTN, tapi ternyato dulu emmang aku yang salah trik. Dulu aku dak punyo trik waktu nak daptar SNMPTN, aku melok tesnyo, trus aku persiapan bimbel mak itu bae . Waktu pertamonmelkknaku milih jurusan sastro mandarin di Universitas Negeri Jakarta. Aku gagal, trus yang keduo aku ngambek jurusan tata boga di Universitas Negeri jakarta, gagal lagi. Sampe akhernyo aku bingung padahal aku lah belajar mati matian ngapo masih bae gagal. Ruponyo ps aku ngobrol samo senior aku yang lah lulus SNMPTN, melok tes ini harus make trik pas pemilihan jurusan samo Universitasnyo. Aku memang pengen kuliah di Universitas Negeri Jakarta kareno ayuk aku ado disano, nah sekarnag aku harus nentuke jurusan yang biso pas samo aku. Caronyo aku liat kemampuan passing grade ( batas nilai ) yang aku dapet samo batas nilai yang ditentuke jurusan, trus ado jujurisan pendidikan luar biaso. Trus liat pulo peminat yang pengen daptar disano kalo biso jangan terlalu banyak biar dak banyak saingan. Dan ternyato peminat Pendidikan Luar biaso dikit dak begitu banyak. Nah cocok lah samo aku, akhernyo aku melok lagi untuk ketigo kalinyo dan akhernyo dinyatoke lolos. 

Emotion: happy
Setiap tahun sekolah kami psti ngirim wakil untuk melok lomba festival lagu keroncong yang diadoke di tingkat kabupaten. Kebetulan aku ditunjuk kepalo sekolah untuk melok ngewakilke sekolah aku. Akhernyo aku melok di tingkat kabupaten, dan dapet juaro pertamo. Setelah dari kabupaten, aku dikirim mewakili kabupaten aku untuk melok di tingkat provinsi. Di Tingkat provinsi aku berhasil dapet juaro 3. Setelah balek dari lomba ruponyo guru senin aku ngasih tau amen agek pas aku balek dari Palembang, pas hari senin aku disuruh siap siap kreno bakal nerimo penghargaan dari pak Bupati Muaro Enim. Penghargaan yang aku dapet agek bukan untuk lomba keroncong bae melaenke jugo sebagai siswo berprestasi di bidang seni yang sudah ngewakilke kabupaten muaro enim untuk lomba nyanyi di tingkat propinsi dan selalu balek bawo pialo. Memang aku selalu menang di tigo besak entah lomba nyanyi apo bae. Alhamdulillah ternyato aku bangga pulo samo diri aku.

Emotion: happy
Selamat datang di dunio yang sesungguhnyo, dunio kerjo. Kalimat mak itu sering tedenger dimasyarakat kito. Kerasnyo dan kejamnyo dunio kerjo memang udah aku denger sebelum aku lulus kuliah. Drama daramanyi dunio begawe udah aku denger duluan. Setelah aku masuk ke dunio begawe, aku sudah nyiapke mental aku duluan. Kareno aku sudah tau makmano kerasnyo dunio begawe aku belajar jadi wong yang individualis. Walaupun bukan karakter asli aku, tapi ngedenger pengalaman senior aku didunio kerjo aku memang harus biso hidup individualis di tempat aku begawe. Menurut pengalaman senior aku, banyak sifat sipat yang negatif yang biso ditemui ditempat begawe. Banyak uwong yang bemuko duo, tapi lebih parah dari itu, ado uwong yang galak ngaku ngaku hasil kerjo wong lain biar cepet naik promosi. Hal itulah yang paling parah menurut aku, biso jadi marah aku amen dimak itu ke.

Emotion: angry
Kami sedih nian jadi salah satu pegawai yang keno imbas PHK masal garo garo covid 19. Kami pulo masih saro nak nyari gawean baru sekarang, mano ado gawean yang biso kami gaweke amen corona masih terus terusan mak ini. Tapi katonyo pemerintah nak ngebantu nyelesaike masalah ini, ujinyo tarif listrik yang pemakaain 450 watt bakal digrateske selamo setahun. Trus jugo bantuan sosial buat masyarakat yang dak mampu jugo bakal ditambah. Trus jugo kartu Prakerja jugo bakal di alokasike ke banyak uwong yang keno dampak PHK. Aku setuju samo pemerintah, soalnyo memang kami rakyat kecik makmano biso nanggung hidup amen kami dak begawe? Tabungan jugo masih alokadarnyo pasti bakalan abis 2-3 bulan bae. Makonyo ini aku jugo punyo keluargo kecik, aku pening nian mak mano keluar dari masalah ini.

Emotion: sad
Tau dak samo rumah kentang yang ado di Bandung? Menurut cerito wong sano rumah itu ngatek penghuninyo lah bepuluh puluh tahun, tapi setiap uwong yang lewat sano pasti nyium bau kentang goreng. Menurut ceritonyo ujinyo dulu rumah itu ditinggali samo keluargo belando yang harmonis, makanan kesenengan keluargo itu kentang goreng. Dan banyak uwong yang takut lewat didepan rumah itu walaupun letaknyo dipinggir jaman rayo. Tapi menurut beberapo tetanggo ngomong amen dulu yang tinggal disitu uwong yang ngerti tanaman, dan dio pernah nanem tanaman yang memang baunyo mirip kentang. Mungkin bae baunkentang goreng aslanyo dari tanaman itu. Dan sebenernyonrumah itu idak kosong melainke dijadike tempat kumpul sekte aliran freemerson. Tapi sekarang sudah dibeli samo investor dan nak diperbaiki bangunanayo untuk dijadike restoran. 

Emotion: fear